recursal/SuperWikiNEXT-32B huggingface dataset:
Za ostale osobe s istim imenom, v. Vladislav (razvrstavanje).
**Vladislav** je bio knez Primorske Hrvatske od 821. do 835.

Najvažnije vijesti o Vladislavu donosi „Franački ljetopis" kad govori o Borninoj smrti: „Međutim umre Borna, knez Dalmacije i Liburnije. Na molbu naroda i uz carev pristanak za njegova nasljednika bi postavljen njegov nećak (ili unuk) Vladislav (*Ladasclavus*)." Nije jasno iz ovoga teksta je li Vladislav bio Bornin nećak ili unuk, budući da latinski za oba pojma rabi riječ *nepos*. Jasno je međutim da je Vladislav vazal franačkoga cara Ludovika I. Pobožnog i to od 821.

Ne može se sa sigurnošću reći do kada je Vladislav vladao. Obično se navodi godina 835. premda postoje mišljenja da je on vladao vrlo kratko, a da ga je 823. naslijedio Ljudemisl, Bornin ujak kod kojega se bio sklonio Ljudevit Posavski i koji ga je na kraju i pogubio. U „Katalogu knezova i kraljeva Dalmacije i Hrvatske" spominje se Ljudemisl kao knez (*dux*), a *Annales Fuledenses* navodi da je Ljudevit pobjegao knezu Ljudemislu *in Dalmatas*. Iz ovoga neki zaključuju da je Ljudemisl vladao samo Dalmacijom, ali ne i Liburnijom i Gackom.

Izvori
------

* *Annales regni Francorum inde ab a. 741 usque ad a. 829, qui dicuntur Annales Laurissenses maiores et Einhardi*. Herausgegeben von Friedrich Kurze. XX und 204 S. 8°. 1895. Nachdruck 1950.

Literatura
----------

* Rudolf Horvat, *Povijest Hrvatske I. (od najstarijeg doba do g. 1657.)*, Zagreb 1924.
* Nada Klaić, *Povijest Hrvata u ranom srednjem vijeku*, Zagreb 1975.
* Ivan Mužić, „Hrvatska povijest devetoga stoljeća", (Povjesnice Hrvata 3), Split 2007. ISBN 978-953-263-034-3 Arhivirano 2019-08-08 na Wayback Machine-u

|  |  |  |
| --- | --- | --- |
| Prethodnik: | **Knezovi primorske Hrvatske Vladislav (821. - 835.)** | Nasljednik: |
| **Borna (810. - 821).** | **Mislav (835. - 845.)** |

| * p
* r
* u
Hrvatski knezovi |
| --- |
| Knezovi Panonske Hrvatske | Vojnomir • Ljudevit Posavski • Ratimir • Braslav |
| Knezovi Dalmatinske Hrvatske | Radoslav • Kuber • Porga • Višeslav • Borna • Vladislav • Mislav • Trpimir • Zdeslav • Domagoj • Iljko • Branimir • Muncimir • Tomislav |
**Wandle** je rijeka na istoku Engleske u Grofoviji Greater London duga nekih 18 km, pritoka rijeke Temze.

Karakteristike
--------------

Wandle izvire na jugu londonskog Borougha Croydon, od tamo teče prema sjeveroistoku preko borougha Croydon, Sutton, Merton i Wandsworth do ušća u Temzu u Boroughu Wandsworth.

Pretpostavlja se da je ime rijeke i borougha Wandsworth izvedeno iz staroengleske riječi *Wendlesworth*, a to je značilo *Naselja Wendla*.

Tokom 17 i 18. vijeka duž rijeke je niklo puno manufaktura, koje su prerađivale duhan i tekstil. Kako je broj stanovnika Croydona rastao, riječno korito postalo je nalik na otvorenu kanalizaciju, pa je nakon izbijanja tifusa i kolere 1840. djelomično natkriveno.

Za Viktorijanskih vremena duž rijeke radilo je nekih 90 vodenica. Kasnije je izniklo puno štavionica kože pa je bila strašno zagađena. Nakon 1960-ih pristupilo se sanaciji rijeke, pa su se čak vratile i pastrve.

U augustu 2011. Wandle je uvršten na listu deset rijeka Engleske i Walesa čije su vode značajno poboljšane.

Izvori
------

1. 1 2 3 4 5 6 7 8  „*River Wandle*" (engleski). London's Lost Rivers. Pristupljeno 26. 1. 2017.

Vanjske veze
------------

***Wandle (rijeka)*** na Wikimedijinoj ostavi

* *London's Lost Rivers - River Wandle* (`en`)
**Cinizam** (iz stgrč. κυνισμός [kynismós] — oponašanje psa; stoga se koristi i reč *pasotizam*) termin je koji u kolokvijalnoj (u ovom slučaju najčešćoj) upotrebi označava drskost, grubu otvorenost, bestidnost.

Cinizam je i stav koji karakteriše opšte nepoverenje u tuđe motive. Cinična osoba ima generalni nedostatak vere ili nade u ljudsku vrstu; to su ljudi koje motiviše ambicija, želja ili požuda, pohlepa, veličanje, materijalizam (ugl. ekonomski), cilj (ne sredstvo), kao i sama mišljenja koja ta cinična osoba smatra uzaludnima ili besmislenima pa ih svodi na minimalističko razmatranje tj. omalovažavanje.

Izraz cinizam ponekad se pogrešno primenjuje i na učenje starogrčkih kinika (up. cinik), prema kojem je i nastao termin cinizam; kinici su odbijali sve konvencije i zagovarali težnju ka vrlinama i jednostavnom idealističkom načinu života.

Sinonimno značenje ima i reč *desafekcija* (koja označava bezosećajnost, što i jeste jedna karakteristika cinizma).

U novije (ređe i pređašnje) vreme česta pojava je politički cinizam, npr. pri obraćanju političara u svetu, ali i tekstualno u zvaničnim dokumentima koje oni donose (proučava ga politička psihologija); cinizma ima i u popularnoj kulturi, npr. mimovi, putem televizije ili umetnosti generalno itd. Postoji i u medijskim krugovima (kao klasični novinarski ili pak političarski snimljeni ili cinizam druge vrste), pri izveštavanju na televiziji, u novinama i sl. U običnom životu, kao normalna pojava moguća je privremena manifestacija cinizma tokom puberteta, najviše u adolescenciji (pri odnosu tinejdžera sa roditeljima, porodicom, prijateljima i drugima u okolini).

Vidi još
--------

* Egoizam
* Humor
* Ironija
* Psihopatija
* Sarkazam
* Sebičnost

Literatura
----------

* Opća enciklopedija JLZ, Zagreb, 1977.
* Navia, Luis E. (1996). *Classical Cynicism: A Critical Study*. Contributions in philosophy. **58**. Greenwood Publishing Group. str. 1. ISBN 9780313300158. Pristupljeno 2013-11-26. »For the cynic, accordingly, hypocrisy and deceitfulness, primitive selfishness and unbounded egoism, and gross materialism and disguised ruthlessness are the hidden characteristics of all human behavior.«

Spoljašnje veze
---------------

Potraži značenje riječi ***cinizam*** u   
W(j)ečniku, slobodnom rječniku.

* Definicija [vokabular.org]
* Cinizam: poklon modi ili kazna Boga Arhivirano 2019-12-10 na Wayback Machine-u [psichiatria.org]
* Cinizam je sudbina malodušnih [politika.rs]

|  |  |
| --- | --- |
|  | *Nedovršeni članak* **Cinizam** *je u začetku. Možete pomoći Wikipediji tako da ga proširite*. |

|  |  |
| --- | --- |
| Normativna kontrola Uredi na Wikidati | 
* LCCN: sh85035150
* NKC: ph317141

 |
**Kolin Pičfork** (engl. ; rođen marta 1960. godine) je britanski ubica i silovatelj, prva osoba koja je osuđena na osnovu DNK dokaza. Pičfork je silovao i ubio dve devojčice u Narborou 1983. i osuđen je 1988.

1983, Linda Men, 15-godišnja devojčica, je silovana i ubijena u blizini grada Narboroua. Koristeći metode sudskog veštačenja koje su bile dostupne u to vreme, sperma koja je nađena na njenom telu je utvrđena da pripada osobi sa krvnom grupom A i profilom enzima koji pripadaju svega 10 % ukupnog muškog stanovništva. Bez ikakvih drugih dokaza i tragova, slučaj je ostao otvoren.

1986, Don Ešvort, druga 15-godišnjakinja koja je živela u obližnjem gradu Enderbaju, je pronađena silovana i zadavljena u istom regionu kao i prethodna devojčica. Način ubistva je bio veoma sličan prethodnom ubistvu, i tragove sperme i njeno analiziranje su donele iste rezultate.

Glavni osumnjičeni u početku je bio lokalni dečak, Ričard Bukland, koji je otkrio mesto na kojem se nalazilo telo Ešvortove, i priznao delo pod pritiskom tokom intervjua, ali nije priznao prvo ubistvo. Alek Džefris, sa Univerziteta Lester, je nedavno posle ubistva razvio metode za dobijanje DNK-a profila zajedno sa Piterom Gilom i Dejvom Veretom iz servisne službe za sudsko veštačenje i metode detaljno prezentovao u svom naučnom papiru 1985.

Na zahtev Buklandove porodice, policija je uradila DNK identifikaciju i pronašla da dečakov DNK profil ne odgovara onom dobijenom nakon analize sperme, i Bukland je postao prvi koji je proglašen nevinikm zahvaljujući DNK identifikaciji.

Lajkesteršska policija i služba sudskog veštačenja su testirali oko 5000 lokalnih muškaraca koji su dobrovoljno dali uzorke krvi i pljuvačke. Ovo je rađeno oko 6 meseci i nikakvi pozitivni rezultati nisu pronađeni.

Međutim uskoro, kolega jednog čoveka, Iana Kelija, je načuo u kancelariji jednog dana kako se Keli hvalio da je išao na dobrovoljno testiranje umesto svog prijatelja Kolin Pičforka. Pičfork, lokalni pekar, je uhapšen i uzorcu njegove krvi i pljuvačke su odgovarali uzorcima nađenim na telima ubijenih devojčica. Pičfork je nađen krivim i osuđen na doživotno služenje kazne. On je i dalje u zatvoru.

Od tada, DNK identifikacija i DNK analiza se intenzivno koriste u sudskom veštačenju.

Napomene
--------

1. ↑  BMD records, Market Bosworth Registration District

Literatura
----------

* Wambaugh, Joseph (1989). *The Blooding*. Bantam Books. ISBN 978-0-553-28281-8.

Spoljašnje veze
---------------

* 
* Arhivirano 2006-12-14 na Wayback Machine-u
**Du Fuwei** (598?-624), poznat kasnije kao **Li Fuwei** (李伏威), bio je vođa kineskih seljaka koji su oko godine 613. digli ustanak protiv okrutne i nesnosne vladavine cara Yanga i dinastije Sui. Du je bio izuzetno mlad i nije formalno obrazovanje, ali se pokazao sposobnim borcem i vojskovođom te okupio brojne sljedbenike; u jednom trenutku je umalo pod svoju vlast stavio sve kineske teritorije južno od rijeke Yangtze. Međutim, godine 621. je odlučio kao legitimnog vladara priznati cara Gaozua i novoosnovanu dinastiju Tang. Kada se 622. uplašio da će car posumnjati u njegovu odanost, otišao je u prijestolnicu Chang'an i tamo ostao. Njegovu odsutnost je iskoristio general Fu Gongshi koji je 624. podigao ustanak protiv dinastije Tang, tvrdeći da to čini po Duovoj naredbi. Ubrzo nakon toga je Du umro, a nakon Fuovog poraza je car Gaozu naredio da mu se posthumno oduzmu sve počasti a porodica pretvori u robove. Međutim, Gaozuov sin Li Shimin je nakon dolaska na carsko prijestolje 626. posthumno rehabilitirao Dua, uvjeren kako nije bio umiješan u zavjeru.

Izvori
------

1. ↑  Godina 598, se temelji na pretpostavci da je Du bio 15-godišnjak godine 613. što je implicirano, ali ne i izričito navedenou *Knjizi Tanga*, vol. 92  Arhivirano 2008-02-10 na Wayback Machine-u, a tu je pretpostavku prihvatio i suvremeni kineski historičar Bo Yang. V. *Bo Yang Edition* of the *Zizhi Tongjian*, vol. 43, p. 116.

* *Knjiga Tanga*, vol. 56. Arhivirano 2007-10-11 na Wayback Machine-u
* *Nova knjiga Tanga*, vol. 92. Arhivirano 2008-02-10 na Wayback Machine-u
* *Zizhi Tongjian*, vols. 182, 183, 186, 187, 188, 189, 190.
Ilustracija mijehova za lijevanje željeza koje pokreću vodenice u knjizi *Nong Shu*, čiji je autor Wang Zhen, 1313, za vrijeme kineske dinastije Yuan.
**Du Shi** (tradicionalni kineski: ; pinyin: *Dù Shī*; Wade-Giles: **Tu Shih**, ? - 38) bio je kineski carski službenikl i inženjer u službi dinastije Han, poznat po tome što je godine 31. kao prefekt Nanyanga prvi primijenio hidraulične metode (vodenice) kako bi pokretao mijehove u metalurške svrhe. Njegov pronalazak je olakšao proizvodnju lijevanog želčjeza, u drevnoj KJini. Poznat je i po tome što je vršio niz najviših funkcija u administraciji cara Guangwua, kao i da je godine 26. uspješno likvidirao banditsku vojsku Yang Yija.

Literatura
----------

* de Crespigny, Rafe. (2007). *A Biographical Dictionary of Later Han to the Three Kingdoms (23-220 AD)*. Leiden: Koninklijke Brill. ISBN 90-04-15605-4.
* Needham, Joseph (1986). *Science and Civilization in China: Volume 4, Part 2*. Taipei: Caves Books, Ltd.
* Wagner, Donald B. (2001). *The State and the Iron Industry in Han China*. Copenhagen: Nordic Institute of Asian Studies Publishing. ISBN 87-87062-83-6.

Izvori
------

1. ↑  *Knjiga Kasnijeg Hana*, vol. 31
2. ↑  Crespigny, 183.

Eksterni linkovi
----------------

* History of waterwheels
**Selig Polyscope Company** je bilo američko poduzeće za proizvodnju filmova koje je djelovalo od 1896. do 1918. Osnovao ga je u Chicagu poduzetnik i kazališni producent William Nicholas Selig, iskoristivši vlastiti uređaj za snimanje i reprodukciju filmova, temeljen na dizajnu braće Lumiere. Selig Polyscope je, slično kao i drugi rani studiji, ispočetka uglavnom snimao kratke filmove. Godine 1909. je, nastojeći pritisak Thomasa Edisona i njegovog kartela Motion Pictures Patents Company premjestio operacije iz Chicaga na Zapadnu obalu, a 1909. osnovao prvi filmski studio u današnjem Los Angelesu. Selig se, koristeći tamošnju klimu i pejzaže, specijalizirao za vesterne, te bio zaslužan za početak karijere budućih zvijezda kao što su Roscoe Arbuckle i Tom Mix. Međutim, neprilagođenost novim trendovima, prije svega cjelovečernjim filmovima koje su snimali konkurentski studiji, je 1918. dovela do njenog gašenja.

Godine 2012. je u Dallasu osnovana kompanija pod istim imenom.

Vanjske veze
------------

* Pictures of the Selig Zoo Arhivirano 2011-05-14 na Wayback Machine-u
* Lincoln Heights page with pictures of recovered statues Arhivirano 2014-01-13 na Wayback Machine-u
* *The Wonderful Wizard of Oz* (one of Selig Polyscope Company's few surviving films) download at Internet Archive
* Selig Polyscope Company LLC
**Du Zhenglun** (杜正倫) (? - 658?) je bio kineski velikodostojnik u službi dinastija Sui i Tang, koji je kao kancelar služio cara Gaozonga. U državnu upravu je ušao pred kraj vladavine cara Wena od Suija, kada je zajedno sa dvojicom braće - Du Zhengxuanom (杜正玄) i Du Zhengzangom (杜正藏) - prošao u to vrijeme izuzetno strog carski ispit, a što je njegovu porodicu učinilo jednom od najuglednijih u tadašnjoj Kini. Za vrijeme kolapsa dinastije Sui, prešao je u službu Li Shimina, budućeg Taizonga iz nove dinastije Tang. Kasnije je služio njegovom krunskom princu Li Chengqianu i tada pao u nemilost. Kancelarom je ponovno postao nakon Gaozongovog dolaska na vlast. Godine 658. se posvađao sa kancelarom Li Yifuom, saveznikom moćne carice Wu. Car Gaozong ih je obojicu degradirao; Du je poslan za prefekta Henga, gdje je ubrzo nakon toga umro.

Izvori
------

1. ↑  Du je degradiran u čin prefekta 658. godine i umro ubrzo nakon toga što implicira, ali ne potvrđuje, da je umro te godine.

* *Knjiga Tanga*, vol. 70. Arhivirano 2008-02-10 na Wayback Machine-u
* *Nova knjiga Tanga*, vol. 106. Arhivirano 2007-10-11 na Wayback Machine-u
* *Zizhi Tongjian*, vols. 192, 193, 194, 197, 200.
**Carica Wang Zhenfeng** (王貞風) (436–479), formalno **Carica Gong** (恭皇后, doslovno "poštovana carica"), bila je kineska carica iz dinastije Liu Song, odnosno supruga cara Minga (Liu Yu). Otac joj je bio Wang Senglang (王僧朗), službenik na dvoru cara Wena. Za Liu Yua se udala 448. i rodila mu dvije kćeri - princeze Liu Bosi (劉伯姒) i Liu Boyuan (劉伯媛). Caricom je postala godine 465. kada je ubijen mužev nećak car Qianfei, a njen muž preuzeo prijestolje. Pokazalo se da joj je muž sklon nemoralu i razvratu, te je 470. zabilježeno kako je iskazala nezadovoljstvo prilikom gozbe na kojoj je naredio dvorskim damama da se skinu gole pred gostima. Nakon muževe smrti je prijestolje zauzeo carev nećak Liu Yu kao car Houfei, a carica Wang Zhenfeng postala carica majka. Mladi car se iskazao kao homicidalni psihopat, te se navodi kako je razmišljao o tome da je otruje, ali je od toga odustao zbog poštovanja običaja o trogodišnjem žalovanju. Godine 477. je izvršen puč u kome je Xiao Daocheng ubio cara i preuzeo vlast kao regent, postavivši cara Shuna kao svoju marionetu. Godine 479. je prisilio Shuna da mu preda prijestolje, te potom masakrirao cijelu carsku porodicu. Wang Zhenfeng je nešto kasnije iste godine umrla, te je sahranjena sa carskim počastima.

| Kineska carska porodica |
| --- |
|
| Prethodi:**carica Lu** | **Carica Liu Songa (oblast Jiankang**465–472 | Slijedi:**Carica Jiang Jiangui** |
| **Carica Liu Songa (većina oblasti)**466–472 |
| **carica Kine (Sjeverni Jiangsu)**466 | Slijedi:**Carica Feng Qing od Sjevernog Weija** |
| **carica Kine (Shandong)**466–469 |
**Seleuk VI Epifan** (? - 95. pne.) bio je seleukidski kralj koji je vladao godinu dana. Bio je sin kralja Antioha VIII Gripa, koji je prijestolje dijelio sa svojim polubratom Antiohom IX Kizikenom. Oca mu je polubrat ubio godine 96. pne. ali ga je Seleuk porazio i ubio. Međutim, ni njegova vladavina nije dugo potrajala, jer se protiv njega digao Kizikenov sin Antioh X Euzeb te ga uspio poraziti i protjerati s dvora. Seleuk se sklonio u grad Mopsuestija u Kilikiji gdje je nastojao održati raskoš i luksuzni životni stil, istovremeno nastojeći od stanovništva uzeti novac za stvaranje vojske i povratak na prijestolje. Stanovništvo, već izmučeno piratima, se pobunilo i opsjelo Seleuka i njegove pristaše na gradskom hipodromu. On je tada spaljen zajedno sa Seleukom.

Eksterni linkovi
----------------

* Seleucus VI Epiphanes entry in historical sourcebook by Mahlon H. Smith


|  |
| --- |
| Seleuk VI Epifan **Seleukidska dinastija****Rođen/a:** nepoznato  **Umro/la:** 95. pne.- |
| Prethodi:**Antioh IX Kiziken** | **Seleukidski kralj**96–95. pne. | Slijedi:**Demetrije III Euker, Antioh XI Epifan ili Filip I Filadelf** |


***Seleuk VI Epifan*** na Wikimedijinoj ostavi
**Selfridges**, također poznat kao **Selfridges & Co.**, je lanac luksuznih robnih kuća u Ujedinjenom Kraljevstvu. Osnovao ga je Harry Gordon Selfridge. Glavna trgovina, smještena u londonskoj ulici Oxford Street je druga najveća robna kuća u Ujedinjenom Kraljevstvu (iza Harrodsa), a otvorena je 15. marta 1909.

Kasnije su otvorene još tri robne kuće Selfridges; u Trafford Centreu (1998) i na Exchange Squareu (2002) u Manchesteru te u Bullring u Birminghamu (2003). Sve do 1990. je robna kuća pripadala danas ugašenoj liverpoolskoj maloprodajnoj grupi Lewis's. Danas pripada porodici Weston. Historiju robne kuće je 2013. godine kado dio svog zapleta prikazala britanska TV-serija *Mr Selfridge*.

Izvori
------

1. ↑  „Our Heritage". Selfridges. Pristupljeno 21. II 2012.
2. ↑  „From Selfridges to John Lewis, we've a treat in store". *telegraph.co.uk*. The Daily Telegraph. 24 September 2012. Pristupljeno 10. II 2013.

Literatura
----------

* Honeycombe, Gordon. *Selfridges, Seventy-Five Years: The Story of the Store 1909–84*. London, 1984. ISBN 0-902935-27-5.

Vanjske veze
------------

***Selfridges*** na Wikimedijinoj ostavi

* Selfridges website
Sima Zhao

*Ovo je kinesko ime; porodično ime je* Sima*.*
**Sima Zhao** (? -265), kurtoazno ime**Zishang** (子尚), bio je kineski velikodostojnik, a potom regent i *de facto* vladar države Cao Wei, jednog od Tri kraljevstva.

Bio je sin regenta Sima Yija, koji je 249. u dvorskom puču preuzeo vlast u državi, a koga je 251. naslijedio njegov stariji brat Sima Shi. Godine 254. je zajedno sa bratom bio meta zavjere sa ciljem da vlast ponovno preuzme car Cao Fang; ona nije uspjela, i novim je carem postao Cao Mao. Godine 255. Sima Shi je umro, a Sima Zhao je od njega preuzeo vlast. Nakon što je suzbio i Cao Maov pokušaj preuzimanja vlasti, za novog cara je instalirao Cao Huana. Tada se okrenuo vanjsko-političkim poslovima te je, iskoristivši slabost suparničke države Shu Han protiv nje 263. lansirao pohod koji će završiti njenim osvajanjem i pripajanjem državi Cao Wei. Sima Zhao je nakon toga sebi dao titulu Kralj Jina - što su mnogi vidjeli kao prvi korak prema formalnom preuzimanju carske titule. Međutim, prije nego što su ti planovi stigli biti ostvareni, Sima Zhao se razbolio i umro. Sima Zhaoa je naslijedio njegov sim Sima Yan, koji je nekoliko mjeseci kasnije sebe proglasio carem i osnovao dinastiju Jin. Poslije toga je svom ocu posthumno dao titulu **Car Wen od Jina** (晉文帝), sa hramski imenom **Taizu** (太祖).

Sima Zhao je ostao ovjekovječen u kineskoj izreci "Svi na ulici znaju što je Sima Zhaou na umu." (*Sīmǎ Zhāo zhī xīn, lùrén jiē zhī*, 司馬昭之心, 路人皆知) čime se označavaju skrivene namjere koje više uopće nisu skrivene. Izreka se pripisuje caru Cao Maou koji je njome komentirao Sima Zhaove planove za preuzimanje carske titule.

V. također
----------

* Popis ličnosti Tri kraljevstva
* Popis likova u Dynasty Warriors
**Vjera Biller** (Đakovo, 7. 12. 1903 - Hartheim eutanazijski centar, Nacistička Njemačka, 28. 5. 1940), najpoznatija đakovačka avangardna slikarica. Ubijena je na samom početku Holokausta.

Biografija
----------

Vjera Biller je rođena 7. 12. 1903 u Đakovu, za vrijeme Austro-Ugarske Monarhije, u uglednoj i dobrostojećoj porodici Emila i Malvine Biller. Židovskog je podrijetla. Njezin otac Emil je bio osječki velezakupnik, a spominje se kao i član Upravnog odbora "Hrvatskog pjevačkog društva Sklad-Preradović" iz Đakova. Billerovi su se kasnije preselili u Osijek i potom u Zagreb. Vjera je do svoje devete godine živjela na teritoriju Trojedne Kraljevine Hrvatske, Slavonije i Dalmacije, a potom se preselila u Budimpeštu gdje je provela dio školovanja. Više puta je sudjelovala na izložbama s njemačkim časopisom "Der Sturmom"; na 98. izložbi (*jun 1921*), gdje je s Rudolfom Bauerom bila glavni izlagač, na 99. izložbi (*jul i august 1921*), na 100. izložbi (*septembar 1921*), na 111. izložbi (*jesen 1922*) i na 114. izložbi (*decembar 1922*). 1924 godine nastupila je u Hannoveru. Od aprila te godine s porodicom je živjela u opatijskoj vili "Vesna". U martu 1932 Vjera se preselila u Beč, gde je primljena na psihijatrijsku kliniku "Am Steinhof" s dijagnozom shizofrene psihoze. Od 1. 10. 1935 liječena je tri mjeseca u štajerskoj državnoj klinici kod Graza. Kao neizliječenu, 5. 1. 1936 preuzela ju majka Malvina, koja ju je 1. 6. 1937 odvela kod dr. Franza Jochera, u "Sanatorij Wetzelsdorf" kod Graza. Nakon anšlusa Austrije, nacisti su je kao Židovku 1. 6. 1938 prebacili iz Wetzeldorfa natrag u Psihijatrijsku kliniku "Am Feldhof", gdje bila bila žrtva medicinskih pokusa. 28. 5. 1940 Vjeru su transportirali s grupom od 204 bolesnika u Hartheim, nedaleko od Linza, gdje su svi bili otrovani karbon monoksidom pod tuševima u okviru prve faze Operacije eutanazije programa Nacističke Njemačke.

### Ostavština

U digitalnoj zbirci Hrvatske akademije znanosti i umjetnosti (HAZU) za Vjeru je navedeno da je slikar-grafičar, da je izlagala s grupom aktivista u okviru izložbi MA i da je bila pripadnica pokreta "Zenit". Njezino ime vezuje se uz prodore avangarde u hrvatsku umjetnost u prvoj polovini 20. stoljeća, a djela joj se nalaze sve do New Yorka. Na velikoj izložbi "Žene Der Sturma"", otvorenoj u oktobru 2015 godine u Frankfurtu u "Galeriji Schirn", jednoj od najprestižnijih avangardnih galerija na svijetu, među 18 autorica čiji su radovi bili izloženi bila su i djela urbanog naivizma Vjere Biller.

Vjera Biller našla je svoje mjesto u zbirci pripovijedaka "Braća u nevolji" Mirka Ćurića, a koja sadrži 13 priča poredanih kronološki, ali ne prema vremenu nastanka, nego prema dobi glavnih likova, jer je uglavnom riječ o povijesnim osobama koje su rođenjem, ili na neki drugi način povezane s Đakovom.
**Carica He** (何皇后, osobno ime nepoznato) (? -189), formalno **Carica Lingsi** (靈思皇后, doslovno "nepažljiva i dubokomisleća carica") bila je kineska carica iz dinastije Han, odnosno druga supruga cara Linga. Nakon muževe smrti je zajedno sa bratom He Jinom kao regent držala vlast na carskom dvoru, ali je dugo tinjajući sukob sa moćnim dvorskim eunusima eskalirao u masovno krvoproliće koje će dovesti do kolapsa carske uprave i dolaska na vlast gospodara rata.

Život
-----

He, za razliku od većine kineskih carica, nije bila plemenitog porijekla. Otac joj je bio He Zhen (何真), bogati mesar iz Nanyanga. Prema predaji je korumpirane dvorske eunuhe potplatio da je odaberu kao suprugu cara Linga. S druge strane se isticala visinom i neobičnom ljepotom. Godine 176. mu je rodila sina Liu Biana, a 180. ju je muž i službeno proglasio caricom. 

He je otada stekla veliki uticaj na cara, a što je omogućilo da njena braća He Jin i He Miao brzo napreduju u carskoj upravi. Godine 181. je Gospa Wang, jedna od carevih konkubina, rodila sina po imenu Liu Xie. Na to ju je ljubomorna He dala otrovati. Car se zbog toga naljutio i htio je otjerati sa dvora, ali su ga eunusi nagovorili da joj oprosti. Liu Xie je povjeren na čuvanje carici majci Dong.

Sukob između carice i carice majke je s vremenom počeo dobivati i političku komponentu. Dok se carica majka oslanjala na svemoćne eunuhe okupljene u kliku Deset podvornika, caričin brat He Jin je počeo stvarati podršku u vojsci, odnosno regionalnim vojskama mobiliziranim za gušenje ustanka Žutih turbana i drugih pobuna koje su počele potresati Kinu od sredine 180-ih. 

Taj je sukob svoju eskalaciju dobio 189. nakon smrti cara Linga. He Jin, koji je postao regent Liu Bianu kao novoproglašenom caru Shaou, je ispočetka uspio spriječiti pokušaj eunuha Jian Shaoa da ga likvidira, a potom je carica majka Dong protjerana i natjerana na samoubistvo. Međutim, He Jin je oklijevao s planovima da likvidira eunuhe, što su oni iskoristili da ga u jesen 189. mučki likvidiraju. Na to se pobunila vojska u prijestolnici, provalila u palaču i počela masakrirati eunuhe. Vodeći eunusi su preživjeli uzevši cara i njegovog brata kao taoce; carica He im je uspjela pobjeći. Odbjegli eunusi su uhvaćeni, a carevi vraćeni u palaču. Međutim, sveopći metež je iskoristio ambiciozni vojskovođa Dong Zhuo koji je zauzeo prijestolnicu i proglasio se carskim kancelarom; car Shao je svrgnut, a njegova majka, carica He, je po Dongovom naređenju, otrovana.

V. također
----------

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*


| Kineska carska porodica |
| --- |
| Prethodi: **Carica Song**  |  **Carica Istočne dinastije Han** 180–189 | Slijedi: **Carica Fu Shou**  |
Соларни календар - ćirilicom
**Solarni kalendar** je kalendar čiji datumi/nadnevci ukazuju na položaj Zemlje tokom njene revolucije oko Sunca, odn. prividni položaj Sunca prilikom njegovog kretanja po nebeskoj sferi.

Tropski solarni kalendari
-------------------------

Ako se položaj Zemlje (ili Sunca) prati u odnosu na ekvinoks, (ravnodnevicu, prolećnu ili jesenju), onda datumi ukazuju na godišnje doba (čime su sinhronizovani sa deklinacijom Sunca). Takav kalendar se zove **tropski solarni kalendar**. 

Srednja kalendarska godina takvog kalendara aproksimira neki oblik tropske godine (tipično srednju tropsku godinu ili godinu prolećne ravnodnevice).

Sledeći kalendari su solarni:

* Gregorijanski kalendar
* Julijanski kalendar
* Bahaistički kalendar
* Koptski kalendar
* Iranski kalendar
* Malayalamski kalendar
* Tamilski kalendar
* Tajlandski solarni kalendar

Svi ovi kalendari imaju godinu od 365 dana, koja se povremeno produžava za jedan dan, tokom prestupne godine.

Sideralni solarni kalendari
---------------------------

Ako se položaj Zemlje računa u odnosu na položaj nepokretnih zvezda, onda datumi ukazuju na zodijačko sazvežđe blizu kojeg se nalazi Sunce. Takav kalendar se naziva **sideralni solarni kalendar**.

Srednja kalendarska godina takvog kalendara aproksimira sideralnu godinu.

Hindu kalendar i Bengalski kalendar su sideralni solarni kalendari. I oni obično imaju godinu od 365 dana i povremeno dodaju jedan dan u prestupnoj godini.

Nesolarni kalendari
-------------------

Od kalendara koji *nisu* solarni, imamo islamski kalendar koji je čisto lunarni kalendar, kao i kalendare koji su sinhronizovani sa sinodičkim periodom Venere ili sa helijakalnim izlascima zvezda.

Lunisolarni kalendari
---------------------

Lunisolarne kalendare možemo smatrati za solarne kalendare, mada njihovi datumi ukazuju još i na mesečeve mene. Pošto tipični lunisolarni kalendar ima godinu sastavljenu od celog broja lunarnih meseci, on ne može ukazati na položaj Zemlje na orbiti oko Sunca tako dobro kao čisto solarni kalendar.

Takođe pogledati
----------------

* Analemski kalendar
*Vidi takođe: Sava*

**Sava Dolinka** je rijeka na sjeverozapadu Slovenije duga 50 km, koja zajedno sa Savom Bohinjkom formira rijeku Savu.

Geografske karakteristike
-------------------------

Sava Dolinka izvire iz slapa Nadiža u Tamarskoj Dolini (Julijske Alpe) na slovensko - talijanskoj granici na nadmorskoj visini od 837 metara. Nakon svega 100 metara toka - ponire, i teče pod zemljom preko doline Planice do lokaliteta Zelence, u kom ponovno izvire u zelenkastom jezercu.
Nakon tog Sava Dolinka teče prema jugoistoku, i razdvaja Karavanke od Julijskih Alpi.Pritom prikuplja puno pritoka, tako da je kod Jesenica, već ozbiljna rijeka. 

Iza Jesenica kod naselja Moste je pregrađena i stvara malo akumulaciono jezero za potrebe hidroelektrane. Nakon jezera prima pritoku Završnicu, koja je skreće ravno prema jugu, nakon tog prima najveću pritoku Radovnu i ponovno teče prema jugoistoku. Uz nešto meandriranja teče prema Radovljici gdje se spaja sa Savom Bohinjkom i tako formira Savu.

Izvori
------

1. 1 2 3  „*Sava Dolinka*" (slovenski). Kranjska Gora. Pristupljeno 28. 04. 2014.

Vanjske veze
------------

***Sava Dolinka*** na Wikimedijinoj ostavi

* *Sava Dolinka* (`en`)
Ždralovi u seobi
**Selicama** se nazivaju životinje općenito, koje pojedina godišnja doba provode u različitim područjima. No, kako je ova pojava najpoznatija kod ptica, najčešće se pod ovim nazivom misli upravo na njih, nazivajući ih **pticama selicama** (za druge životinje, češće se koriste izrazi izvedeni iz pojma migracija). 

Procjenjuje se, da se godišnje seli oko 50 milijardi ptica, od toga oko 5 milijardi između Europe i Afrike.

Mnoge ptice selice koje u područjima Srednje Europe provode ljeto, zimi odlaze u topliju Južnu Europu ili Sjevernu Afriku. Takve vrste nazivaju se selicama na kraće udaljenosti. Druge odlaze u Južnu Afriku i smatra ih se selicama "dugoprugašima". Pored toga, u područja srednje Europe na zimovanje dolaze neke ptice iz Skandinavije ili Sibira. Tako mnoge arktičke vodene ptice zimuju na obalama Sjevernog mora i uz njene pritoke. I mnoge pjevice Sjeverne i Istočne Europe dolaze u topliju unutrašnjost Zapadne i Srednje Europe. Vjeruje se, da se za orijentiranje koriste magnetizmom i konstelacijom zvijezda.

Još jedan razlog da ptice ljeti idu na sjever je i dužina dnevne svjetlosti. Bitno duže vrijeme insolacije omogućuje im i duže vrijeme za potragu za hranom neophodnom što je vrlo povoljno za podizanje mladunaca. 

Za praćenje seobe ptica koristi se prstenovanje, uključujući i dokumentaciju o tome.

U rujnu 2007. je izviješteno, da je ženka jedne vrste šljuka (s oznakom "E7") preletjela 11.500 km dug put od Aljaske do Novog Zelanda bez zaustavljanja i odmora. Ptica je bila jedna od više njih opremljenih s odašiljačem. Time ova ptica drži, koliko je poznato, rekord u neprekidnoj dužini leta ptica selica.

Veze
----

* Stanarica, skitalica, djelomična selica, migracija
**Seli** (latvijski: *Sēļi*, litvanski: *Sėliai* od livonskog *Sälli*= Gorštaci) bilo je jedno od baltskih plemena, 
koje se za Livonskog križarskog rata opiralo nasilnom pokrštavanju i okupaciji od strane njemačkih i viteških redova.

Historija
---------

Seli su živjeli u kraju zvanom Selija, koji se prostirao po današnjoj jugoistočnoj Latviji i sjeveroistočnoj Litvaniji. 

Seli se prvi put spominju u 13. vijeku u Kronici Henrika od Livonije i Livonskoj rimovanoj kronici.
Spominju se i na kopijama karata Klaudija Ptolomeja iz 12-13. vijeka, ali kako se radi o kopijama nije baš sigurno da se doista radi o njima.

Zna se da su u 13. vijeku imali oko 30 gradina i prijestolnicu u utvrdi Sēlpils, koju je Livonsko bratstvo mača zauzelo 1208.

Seli i njihov jezik egzistirali su otprilike do 15. vijeka, kad su se asimilirali sa drugim srodnim plemenima, i tako pomogli etnogenezi današnjih Latvijaca i Litvanaca.

Izvori
------

1. 1 2   „Selonians" (engleski). DBpedia. Pristupljeno 25.12. 2021.
2. 1 2 3   „Selonia" (engleski). Jēkabpils Kultūras pārvalde. Pristupljeno 25.12. 2021.
3. ↑   „sēļi" (latvijski). Nacionālā enciklopēdija. Pristupljeno 25.12. 2021.

Vanjske veze
------------

* *sēļi* (`lt`)
**Selfi** ili **selfie** (od engl. *self*: svoje »ja«; sepstvo), autoportretna fotografija na kojoj je osoba fotografirala sebe ili sebe s drugim osobama držeći fotoaparat ili mobilni telefon, odnosno smartfon. Iako je korištena i ranije, riječ je postala češće upotrebljavana tokom 2013. godine kada ju je Oxfordski rječnik engleskog jezika proglasio za riječ godine. Termin se najčešće povezuje sa društvenim mrežama. Ove fotografije su uglavnom neformalne i spontane, a najčešće nastaju fotografiranjem sebe u ogledalu ili slikanjem sebe (i drugih) držeći aparat fokusiran na određeni kadar.

I u srpskohrvatskom je preuzet engleski oblik ove riječi iako se povremeno javljaju ideje prevođenja ovog anglicizma na srpskohrvatski, npr. *svojko*, *sebizam*, *sebić*, *samoklik*, *samookidač* i dr.

Historija
---------

Prvi poznati *selfie* snimio je Robert Cornelius 1839.
Robert Cornelius, američki pionir u fotografiji, proizveo je vlastitu dagerotipiju 1839. što je ujedno i jedna od prvih fotografija neke osobe. Budući da je postupak bio spor, uspio je otkriti objektiv, utrčati u kadar na minutu ili više i zatim vratiti poklopac na objektiv. Na poleđinu je zapisao *The first light Picture ever taken. 1839.* (engl.: Prva svjetlosna slika dosad snimljena. 1839.")

Edvardijanska žena izrađuje sliku sebe u zrcalu 1900.Velika kneginja Anastazija Nikolajevna Ruska – rani *selfie*.
Pojava prijenosne fotografske kutije Kodak Brownie 1900. godine uzrokovala je da fotografsko autoportretiranje postane sve raširenijom tehnikom. Metoda se obično izvodila s pomoću zrcala i stabilizacijom fotoaparata ili na obližnjem predmetu ili na tronošcu, dok se kadriranje vršilo putem tražila na vrhu kutije. Ruska velika kneginja Anastazija Nikolajevna u dobi od 13 godina bila je jedna od prvih tinejdžera koja je rabeći zrcalo načinila svoju vlastitu sliku da bi je poslala prijateljici 1914. godine. U pismu koje je priložila fotografiji napisala je: "Načinila sam ovu sliku sebe dok gledam u zrcalo. Bilo je veoma teško jer su mi ruke drhtale."

Koncept postavljanja grupnih vlastitih snimljenih fotografija (sada znanih kao *superselfieji*) na internet, iako s jednokratnim fotoaparatom, a ne s pametnim telefonom, potječe još s mrežne stranice koju su izradili Australci u rujnu 2001. a koja je sadržavala fotografije snimljene u kasnim 1990-ima (Internet Archive snimio ju je u travnju 2004). Najranija uporaba riječi *selfie* može se pronaći već 2002. godine. Prvi se put pojavila na jednom australskom internetskom forumu (ABC Online) 13. rujna 2002. godine.

*Um, drunk at a mates 21st, I tripped ofer* [sic] *and landed lip first (with front teeth coming a very close second) on a set of steps. I had a hole about 1cm long right through my bottom lip. And sorry about the focus, it was a selfie.* (engl.: Hm, pijan na kompinu 21. [rođendanu], pao sam i prizemljio prvo usnicu (s prednjim zubima koji su došli veoma blizu drugima) na stubama. Imao sam rupu od oko 1 cm posred svoje donje usnice. I oprosti zbog fokusa, bio je to *selfie*.)
**Sima Yong** (司馬顒) (? -306), kurtoazno ime **Wenzai** (文載), bio je kineski princ iz dinastije Jin koji je nakratko služio kao regent za svog brata cara Huija. Tradicionalno se navodi kao sedmi od osam prinčeva vezanih uz rat Osam prinčeva. 

Sima Yong je bio unuk Sima Fua, mlađeg brata Sima Yija, praosnivača dinastije. Otac mu je bio Sima Gui, a od njega je kao porodično leno naslijedio Kneževinu Taiyuan. Oko 278. ga je tadašnji car Wu premjestio u Heijan u današnjoj provinciji Hebei, pa je tako stekao titulu Princ od Heijana. Prilikom jedne posjete carskoj prijestolnici Luoyang je impresionirao cara Wua svojim sposobnostima. Nakon što je na vlast došao Wuov retardirani sin car Hui, Sima Yong je 299. imenovan komandantom obrane nekadašnje carske prijestolnice Chang'an.

Kada je 301. regent Sima Lun uzurpirao carsko prijestolje, Sima Yong ga je ispočetka podržao, da bi se potom priključio pobunjenim prinčevima Sima Jiongu i Sima Yingu te tako vratio cara Huija na vlast. Tada je Sima Jiong postao regent, ali je bio nepovjerljiv prema Sima Yong. Zbog toga je već 302. Sima Yong napravio zavjeru zajedno sa princom Sima Aijem i Sima Yingom; nakon toga je Sima Jiong pogubljen, a Sima Ai postao novi regent. Godine 304. je pokrenuo novu pobunu protv Sima Aija, kojoj se priključio Sima Ying; ona je uspjela tek zahvaljujući tome što im se priključio Sima Yue i mučki zarobio Sima Aija koji je potom spaljen. Novim je regentom postao Sima Ying. Iste godine je došlo do novog ustanka, koji je vodio Sima Yue. Sima Yong je iskoristio priliku kako bi Sima Yinga prisilio da carem dođe u njegovo uporište u Chang'an i preda mu mjesto regenta.

Godine 305. je Sima Yue digao još jedan ustanak, ovaj put protiv Sima Yonga. Do ljeta 306. Sima Yong je izgubio svoja uporišta, a car Hui je došao pod Sima Yueovu kontrolu. Tada mu je ponuđeno da prizna Sima Yuea kao regenta; on je pristao, ali je prilikom putovanja za Luoyang zarobljen od strane Sima Yueovog brata Sima Moa i zadavljen zajedno sa vlastitim sinovima.
**Santiago Atitlán** službeno *San Francisco Panajachel* je općina od 45,709 i grad od 38,100 stanovnikana jugoistoku Gvatemale u Departmanu Sololá.

Geografske karakteristike
-------------------------

Santiago Atitlán leži na jugu Jezera Atitlán, u zaljevu Santiago, na nadmorskoj visini od 1,592 m, udaljen 59 km južno od svog administrativnog centra Solole.

Santiago je turistička destinacija zbog jezera i nedalekih vulkana Tolimán i Atitlán

Historija
---------

Santiago je osnovan nakon što je španjolski konkvistador Pedro de Alvarado zauzeo utvrdu majanskog plemena Zutuhili na otočiću u jezeru. Nakon tog je novo naselje osnovao je franjevački redovnik Gonzalo Méndez 1524.
Zna se da 1585. bio poznat pod imenom *Atitán de la Real Corona*.
Od 1836. ima funkciju sjedišta okružnog suda.

Ekonomija današnjeg grada i općine bazira se na poljoprivredi i turizmu.

Izvori
------

1. 1 2 3 4 5 6 7  „*Historia*" (španjolski). Municipalidad de Santiago Atitlán. Pristupljeno 15.3.2023.
2. 1 2 3 4 5 6  „*Santiago Atitlán Municipality in Guatemala*" (engleski). City population. Pristupljeno 15.3.2023.
3. 1 2  „*Santiago Atitlán in Sololá*" (engleski). City population. Pristupljeno 15.3.2023.

Vanjske veze
------------

***Santiago Atitlán*** na Wikimedijinoj ostavi

* *Municipalidad de Santiago Atitlán* (`es`)
**Sima Ying** (司馬穎) (279–306), kurtoazno ime **Zhangdu** (章度), bio je kineski princ iz dinastije Jin koji je nakratko bio regent i krunski princ svog brata cara Huija. Bio je šesti od osam prinčeva koji se tradicionalnu vezuju uz Rat Osam prinčeva. Njegova titula je bila **Princ od Chengdua** (成都王), ali nije primio nijedno posthumno ime.

Bio je 16. sin cara Wua, a majka mu je bila konkubina, Gospa Cheng. Nakon što je njegov mentalno retardirani brat Hui došao na prijestolje, pao je u nemilost njegove pomajke Jie Nanfeng, te je napustio dvor u Luoyangu i otišao u Yecheng, gdje je stekao komadnu nad vojskom. Kada je godine 301. njegov brat Sima Jiong digao ustanak protiv uzurpatora Sima Luna, njemu su se pridružili i Sima Ying i Sima Yong te je Sima Lun poražen. Nakon što je godine 302. regentom nakon novog ustanka postao Sima Ai, Sima Ying se ponovno priključio ustanku Sima Yonga, nakon koga je Sima Ai poražen. Sima Ying je postao regent, svojom politikom je izazvao pobunu koja će dovesti do otcjepljenja države Han Zhao. Tada je svrgnut a nedugo nakon toga pogubljen.
Kovanica Seleuka III. Na grčkom je ispisano [Β]ΑΣΙΛΕΩΣ [Σ]ΕΛΕΥΚΟΥ (kralj Seleuk).
**Seleuk III Soter**, također poznat i kao **Seleuk Keraun** (grčki: *Σέλευκος Γ' Σωτὴρ, Σέλευκος Κεραυνός* cca. 243. pne. - 223. pne.), bio je vladar helenističkog Seleukidskog kraljevstva. Bio je najstariji sin kralja Seleuka II Kalinika. Na vlast je došao nakon očeve smrti. Njegova kratka vladavina je završila u Maloj Aziji kada je prilikom pohoda protiv pergamskog kralja Atala I došlo do pobune u seleukidskoj vojsci, prilikom čega je mladi kralj ubijen. Za vrijeme vladavine je koristio službeni nadimak "Soter" - grčki: *Σωτὴρ* što znači "Spasitelj", dok mu je nadimak "Keraun" - grčki: *Κεραυνός* značio "Grom".

Eksterni linkovi
----------------

* Seleucus III Soter entry in historical sourcebook by Mahlon H. Smith


|  |
| --- |
| Seleuk III Keraun **Seleukidska dinastrija****Rođen/a:** cca. 243. pne.  **Umro/la:** 223. pne. |
| Prethodi:**Seleucus II Callinicus** | **Seleukidski kralj**225–223. pne. | Slijedi:**Antioh III Veliki** |
Koordinate: 28° *SGŠ*; 113°30′ *ZGD*

Satelitski snimak poluostrva Donja Kalifornija
**Donja Kalifornija** (šp. *Baja California*) je poluostrvo u severozapadnom delu Meksika. Na zapadu i jugu njegove obale zapljuskuju talasi Tihog okeana dok je na istoku Kalifornijski zaliv. Od kontinentalnog dela Meksika odvojeno je donjim tokom reke Kolumbija. 

Poluostrvo se proteže od grada Meksikali na severu do grada Kabo San Lukas na jugu, u dužini od oko 1.250 km. Ukupna površina poluostrva je 143.396 km².

U administrativnom pogledu teritorija poluostrva je podeljena između dve savezne države Meksika: Donje Kalifornije koja je na severu i Južne Donje Kalifornije na jugu.

Vidi još
--------

* Kalifornijski zaliv
* Donja Kalifornija
* Južna Donja Kalifornija
* Geografija Meksika
* Tihi okean

Spoljašnje veze
---------------

***Donja Kalifornija (poluostrvo)*** na Wikimedijinoj ostavi

* Baja California State Government: History Arhivirano 2008-04-11 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315149350
* LCCN: sh85011050
* NKC: ge801133

 |
**Zapolje** je naselje u Brodsko-posavskoj županiji, u sastavu općine Rešetari.

O naselju
---------

U Zapolju se nalazi župna crkva Mučeništva sv. Ivana Krstitelja koja je dio Novogradiškog dekanata Požeške biskupije.

Zemljopis
---------

Zapolje se nalazi istočno od Nove Gradiške, 7 km jugoistočno od Rešetara , susjedna naselja su Adžamovci, Godinjak i Brđani na sjeveru, te Bodovaljci i Laze na jugu.

Stanovništvo
------------

Prema popisu stanovništva iz 2011. godine Zapolje je imalo 399 stanovnika. 

***Kretanje broja stanovnika 1857.-2011.***  

  

**\*Napomena:** Zapolje se iskazuje od 1890. kao dio naselja, a od 1981. kao naselje nastalo izdvajanjem dijela iz naselja Adžamovci. U 1890. podaci su sadržani u naselju Adžamovci.

Izvori
------

1. ↑  Naselja i stanovništvo Republike Hrvatske 1857.-2001. www.dzs.hr
2. ↑  Popis stanovništva Republik Hrvatske 2011. www.dzs.hr

  


*Ovaj nedovršeni članak o **naselju** u Hrvatskoj:* **Zapolje (Rešetari)** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Općine Rešetari |
| --- |
| Adžamovci • Brđani • Bukovica • Drežnik • Gunjavci • Rešetari • Zapolje |
***Volim i ja vas*** su poznate reči koje je izgovorio bivši predsednik Srbije i Jugoslavije Slobodan Milošević na jednom mitingu u Beogradu 1996. godine.

Tadašnji predsednik Srbije Slobodan Milošević je održao kontramiting na Terazijama (ispred hotela „Moskva") koji je organizovan pod nazivom „Za Srbiju" u centru Beograda 24. decembra 1996. godine nasuprot mitingu koji je održavan par stotina metara dalje na Trgu Republike. Na svom mitingu je Milošević građanima poručio da neće dozvoliti moćnicima u svetu i petoj koloni u zemlji da oslabe i destabilizuju Srbiju.

Milošević se pojavio na mitingu na Terazijama u 16.20 gde je dočekan ovacijama svojih pristalica. Televizija je prenosila događaj prikazujući samo najbližu okolinu, a komentator je preneo kako se skupilo 200.000 ljudi, ne prikazujući policijske kordone koji su gusto štitili pristalice SPS od učesnika protesta sa Trga koji su se približili govornici. Pokušavali su da nadjačaju pristalice. Stoga su oni glasno i često skandirali, čak i tokom govora Miloševića. Oni su mu u jednom trenutku skandirali „Slobo, mi te volimo", na šta je Milošević prekinuo pripremljen govor i uzvratio rečima „Volim i ja vas".

Ova rečenica je potom dobila mnoga tumačenja, parafraziranja i humorističke transformacije. Ostala je jedna od najčešće pominjanih rečenica druge polovine devedestih godina u političkom životu Srbije.

Uticaji
-------

Ove reči inspirisale su Boru Đorđevića iz Riblje čorbe da napiše istoimenu sarkastičnu pesmu, za koju je kasnije napisana i muzika. Ova pesma je objavljena kao bonus pesma na albumu Njihovi dani, na kojem se nalazi devet pesama i sve su posvećene Slobodanu Miloševiću, njegovoj ženi Miri Marković i njihovom režimu.

Vidi još
--------

* Demonstracije u Srbiji 1996-1997
Koordinate: 41° 15′ 23" SGŠ, 22° 39′ 56" IGD

**Đopčelija** (mak. *Đopčeli*, tur. *Gökçeli*) je naselje u Republici Makedoniji, u jugoistočnom delu države. Đopčelija je naselje u okviru opštine Dojran.

Prirodni uslovi
---------------

Đopčelija je smeštena u jugoistočnom delu Republike Makedonije, blizu državne granice sa Grčkom (7 km istočno od sela). Od najbližeg grada, Đevđelije, naselje je udaljeno 35 kilometara severoistočno.

Naselje Đopčelija se nalazi u istorijskoj oblasti Bojmija. Naselje je položeno u jugozapadnoj podgorini planine Belasice, na približno 320 metara nadmorske visine. 

Mesna klima je izmenjena kontinentalna sa značajnim uticajem Egeja (žarka leta).

Stanovništvo
------------

Đopčelija je prema poslednjem popisu iz 2002. godine imala 155 stanovnika. 

Većinsko stanovništvo u naselju su Turci (98%).

Pretežna veroispovest mesnog stanovništva je islam.

Izvori
------

* Popis u Makedoniji 2002. - Knjiga 10.

Spoljašnje veze
---------------

* dojran-info.com Zvanična stranica opštine Dojran

  


| p • r • uNaseljena mesta opštine Dojran |
| --- |
| **Stari Dojran** • 
Durutlija • 
Đopčelija • 
Kurtamzalija • 
Nikolić • 
Novi Dojran • 
Organdžalija • 
Sevendeklija • 
Sretenovo • 
Furka • 
Crničani • 
Čaušlija • 
Džumabos |
**Selkirk** (škotsko-gelski: *Salcraig*) je kraljevski grad na jugoistoku Škotskoj od 5,784 stanovnika.

Selkirk administrativno podpada pod Područno vijeće (council area) -
Scottish Borders, a nekad je bio dio historijskog countyja Selkirkshire.

Geografske karakteristike
-------------------------

Selkirk leži na brdu iznad rijeke Ettrick.

Historija
---------

Selkirk je svojevremeno bio poznat po benediktinskoj opatiji osnovanoj početkom 12. vijeka, koja je 
kasnije premještena u Kelso. Njegov zamak zauzeo je u 12. vijeku engleski kralj
Edward I (vladao 1272. - 1307.). 

Oslobodio ga je škotski nacionalni lider William Wallace, ali je opet pao u engleske ruke 1333. 
Današnji Selkirk je centar tekstilne industrije poznat po proizvodnji tvida i kamgarna i turizmu 
zbog pitoreskne okolice.

Izvori
------

1. 1 2 3 4  „Selkirk (Scottish Borders)" (engleski). City population. Pristupljeno 10. 01. 2015.
2. 1 2 3 4   „*Selkirk*" (engleski). Encyclopædia Britannica. Pristupljeno 10. 01. 2015.

Vanjske veze
------------

***Selkirk, Škotska*** na Wikimedijinoj ostavi

* *Selkirk* na portalu Encyclopædia Britannica (`en`)
**Sova ušara** (lat. *Bubo bubo*) najveća je noćna vrsta iz porodice sova.

Opis
----

Sova ušara je najveća sova u Europi i na zapadnom paleoarktiku. Samo jedna vrsta sove je veća od nje (lat. *Bubo blakistoni*) i samo jedna vrsta sove je teža od nje (laponska sova). Duljina tijela varira od 59 do 73 cm, raširenih krila duga je od 160 do 190 cm, a teška je 2-4 kg. Nešto je manja nego suri orao, ali veća od snježne sove. Ima velike pernate "uši" na vrhu glave, koje nemaju nikakve veze s pravim ušima. Mužjaci i ženke ne mogu se razlikovati po vanjštini, jer su iste boje i veličine. Razlikuju se po "ušima", koje su kod ženke silaznog oblika. Perje je smeđe boje, a oči su narančaste boje. 

Sova ušara izbliza
*Bubo bubo bubo*

Način života
------------

Sova lovi noću, od sumraka do zore. Let je bešuman, s mekim zamasima krila, kada leti na velike udaljenosti. Imaju različite tehnike lova. Mogu uhvatiti svoj plijen na tlu te u punom letu. Također može loviti u šumi, ali više voli otvorene prostore. Može živjeti više od 60 godina u zatočeništvu, a u divljini do oko 20 godina. Uglavnom strada od dalekovoda, prometa i lova.

Prehrana
--------

U različitim područjima kao plijen lovi različite životinje kao što su: štakori, miševi, zečevi. Jede i strvine tih vrsta, kao i mlade i odrasle lisice, kune te kukce, pa čak i ribe. Pogotovo voli jesti ježeve i zmije i ne boji se poskoka.

Stanište
--------

Obitava na velikim prostranstvima Europe i Azije, ali ne na sjeveru, gdje su ekstremne hladnoće. Voli stare listopadne i crnogorične šume, stepe, polupustinje, mokre i suhe ravnice i kamenjare.